Il-Partit Nazzjonalista jagħmel referenza għad-deċiżjoni meħuda mill-Uffiċċju tal-Prim Ministru li juża l-ħelikopter tal-Forzi Armati ta' Malta biex iwassal lill-Membru Parlamentari Justyne Caruana mill- tal-Isptar Ġenerali ta' Għawdex, li jinsab ftit minuti mixi biss mid-dar privata tagħha, sal-Ajruport Internazzjonali ta' Malta sabiex taqbad titjira għal konferenza tal-Assemblea Parlamentari tal-Mediterran. Dan il-każ mhu xejn għajr każ ieħor ta' abbuż ta' poter sfaċċat li sfortunatament qed isiru l-ordni tal-ġurnata taħt it-tmexxija tal-Prim Ministru Joseph Muscat. Fi ftit xhur, il-forzi tal-ordni ta' pajjiżna ġew trasformati f'għodda li jservu l-interess partiġġjan tal-partit fil-Gvern u mhux lill-Istat. Dan ġara fil-każ tal-Pulizija li ntalbu jservu ta' mill-Ministru Manuel Mallia, fil-każ tas-suldati tal-FAM li ntalbu jnaddfu l-għelieqi ħdejn il- ta' Għawdex mill-Ministru Anton Refalo, kif ukoll fil-każ tal-Kummissarju tal-Pulizija li involva ruħu direttament biex jiddefendi l-interessi partiġġjani tal-Gvern fi kwistjonijiet bħall-każijiet ta' John Dalli, Norman Vella u Daryll Luke Borg. Kull darba li tfeġġ storja dwar abbuż ta' poter il-Prim Ministru u l-kelliem tiegħu jippruvaw jgħaddu lin-nies biż-żmien billi jgħawġu l-fatti, kif fil-fatt ġara fl-iktar każ riċenti tal-Membru Parlamentari Justyne Caruana u kif inkixef darba darbtejn mill-ġurnali lokali. Hu inkredibbli kif il-Prim Ministru qed jipprova jiġġustifika l-imġiba ta' Membru Parlamentari billi jpoġġiha fuq l-istess livell ta' Prim Ministru. Huwa għalhekk li l-Partit Nazzjonalista ressaq mozzjoni sabiex il-Parlament Malti jkollu Kummissarju u Kumitat dwar l-Istandards, l-Etika u l-Imġiba Xierqa fil-Ħajja Pubblika. Il-Partit Nazzjonalista jappella mill-ġdid biex il-forzi tal-ordni ta' pajjiżna jiġu rispettati u jintużaw għas-servizz tal-Istat u mhux għall-interessi partiġġjani tal-Partit Laburista fil-Gvern. Uffiċċju Informazzjoni Partit Nazzjonalista
Il-forzi tal-ordni ta' pajjiżna jerġgħu jintużaw biex iservu interessi partiġġjani